ზედაველას ბრძოლა (1724)
ზედაველას ბრძოლა — ოსმალებისა და მათი მოკავშირის, ქართლის მმართველის იესეს (მუსტაფა ფაშა) ბრძოლა კახეთის მეფის კონსტანტინე II-ის (მაჰმად ყული-ხანი) წინააღმდეგ ხიდისთავ–ატენის გასაყარზე, ზედაველას ველზე, 1724 წლის 26 სექტემბერს. კახელები დამარცხდნენ და კონსტანტინემ თავს გაქცევით უშველა. ოსმალებმა მტრის მეომართა მოჭრილი თავები ცხრა ურმით თბილისში წაიღეს. მათი ბატონობა ქართლში კიდევ უფრო გამყარდა.